Hati ya kufanya muhtasari: Wataalamu wanasema kujinyima chakula hupelekea udumavu wa mwili

Katika kubadili mpangilio wa kula kuna mambo mengi, kwani kuna elimu mbali mbali zisizo rasmi zinatolewa katika mitandao juu ya kupangilia chakula. Hata hivyo kwa mujibu wa mitandao mtu anaweza kupungua haraka endapo atafuata mlo anao elekezwa.

Kuna mpangilio wa chakula wa siku 7, siku 10 na mpaka siku 21. Na mtu anaweza pungua kuanzia kila 3 mpaka 15 inategemea kama atafuata kwa umakini. 

Supu ya kabeji,  mlo wa kijeshi ama kwa kingereza 'Military Diet', na mlo wa yai ama 'Egg diet' hizi ni baadhi tu ya njia za haraka za mpangilio wa chakula au diet ili kupunguza unene kwa haraka zaidi.

Mpangilio sahihi wa chakula husaidia mwili kujitibu

Je walio tumia wamesaidika? BBC imeangazia safari ya kupunguza uzito ya Linda mama wa mtoto mmoja na muuguzi nchini Tanzania anasema huwa anapungua na kuongezeka.

"Nina mwili mkubwa sana na siuifurahii hata kidogo, natamani nipungue sana, nimejaribu hizi diet za kupungua haraka kwa miaka kama minne sasa sema ndio hivyo, napungua halafu nanenepa tena. Mfano mwezi wa tisa nilikuwa na shughuli nkajipunguza yaani nakuwa nakula mlo mmoja tu sema nlipoacha tu nkaongezeka mpaka aibu," Linda anaiambia BBC.

Madhara ya nguo za ndani za mitumba

Hata hivyo mama huyu anaamini kuwa mwili wake ni wa kurithi kwani ndugu zake wengi ni wanene hivyo kupungua kwake si kazi rahisi.

"Mie mwili wangu hauwezi kupungua kirahisi maana wazazi wangu pia wanene sana na mi mwenyewe naelewa hilo. Kwa sababu nishafanya sana hizi diet na ndo kwanza nimeambulia vidonda vya tumbo. Hivyo naamini ni mambo ya kijenetiki ntapungua tu wakati ukifika." Linda anaongeza.

Je njia hizi ni salama?

BBC imezungumza na Daktari wa magonjwa ya binadamu aliyejikita kwenye magonjwa ya lishe na mwandishi wa vitabu vya afya ya jamii maarufu kama sayansi ya mapishi nchini Tanzania Dkt. Boaz Mkumbo ambaye amebainisha kuwa kutojua njia sahihi kunawafanya wengi wanaangukia katika njia ya kujinyima kula lakini ni hatari kwa afya.

"Kujinyima kula ili kupunguza...\nMuhtasari katika lugha sawa na hati:
Kuna njia nyingi za kupunguza mwili ambazo hutangazwa kwenye televisheni na mitandao ya kijamii. Lakini njia salama na inayopigiwa chapuo na wataalamu wa afya ni kufanya mazoezi ya viungo na kubadili mfumo wa chakula kwa kuanza na mlo sahihi.